# Документация на QCast

# Общ преглед

Добре дошли в QCast - достъпен, пълнофункционален плейър и мениджър на подкасти във вашия компютър. Чрез QCast вие можете да се абонирате за отделни подкасти или да внасяте списък с абонаменти от всеки друг подкаст софтуер, който използвате. Прослушвайте епизодите директно или ги сваляйте според вашето предпочитание. Превъртайте напред и назад, прескачайте до конкретен времеви маркер и контролирайте скоростта на просвирване, за да преживеете максимално прослушването. QCast е интелигентен. Той помни до къде сте стигнали във всеки епизод и следващия път продължава просвирването от тази точка. Този документ обхваща всичко, което е необходимо да знаете за QCast.

# Главният Прозорец

При отваряне на QCast, se вижда прозорец , съдържащ два списъка и поле за въвеждане . Първоначално фокусът е върху списъка с подкастите. Той показва заглавието на всеки подкаст и датата на последното му обновяване. Натискането на клавиш таб ще ви отведе до списък с епизодите за избрания подкаст. Списъкът с епизодите показва заглавието на епизода, датата, на която е бил публикуван и състоянието, включващо дали той е бил свален и каква част от него е прослушана. Натискане още веднъж на клавиш таб ще ви отведе до полето с описание за епизода, където можете да прочетете бележките за избрания в списъка епизод.

Меню подкаст съдържа опции за управление на списъка с подкасти,а меню епизод съдържа действия, приложими за избрания към момента епизод.

# Управление на списъка с подкастите

## Добавяне и премахване на подкаст

За да добавите подкаст, натиснете ctrl+p или изберете "добави подкаст" от меню подкаст. Ще се фокусирате в поле за въвеждане, в което можете да изпишете или поставите адреса на подкаст или rss източник.Този адрес трябва да е взет от страницата на подкаста. Натиснете върху бутона "провери адреса" и QCast ще провери източника. Това удостоверява правилността на адреса и показва информация за подкаста. Прочетете показаните заглавие и информация за подкаста, за да се уверите, че сте въвели правилния URL адрес. Ако всичко изглежда наред, натиснете бутон "Добави!". Ще бъдете върнати в основния прозорец с нововъведения подкаст в края на списъка с източници.

За да премахнете подкаст от списъка, просто го изберете в основния прозорец и натиснете ctrl+delete или изберете "изтрий подкаст" от меню подкаст.

## Търсене за подкаст

От QCast можете да търсите в подкаст директорията на iTunes, за да намерите нови подкасти, на които да се насладите. Изберете "Търси за Подкаст" от меню подкаст, въведете критерий за търсене, натиснете бутон "Търси, изчакайте да се появи списъка с резултатите, изберете резултат и натиснете клавиш таб , след което натиснете бутона "Добави Подкаст". След като завършите търсенето, натиснете върху бутон "Затвори", за да се върнете в основния прозорец.

## Откриване на информация за подкасти и епизоди

Можете да видите информация за избран подкаст, натискайки ctrl+d или избирайки "подробни данни за подкаст" от меню "подкаст". Това ще ви покаже заглавието на подкаста, описанието и URL адреса на RSS източника. Натиснете върху бутон "Затвори", за да се върнете в основния прозорец. За повече информация за избрания подкаст QCast може да ви отведе в страницата му чрез браузера по подразбиране. Натиснете ctrl+w или изберете "Страница на подкаста" от меню "подкаст".

Ако желаете да видите информация за конкретен епизод преди да го прослушате, изберете епизода от списъка и натиснете CTRL+Shift+D. Това ще изведе диалог , съдържащ заглавието, описанието и дължината на епизода, както и бутоните "Просвирване" и "Затвори".

## Проверка за нови епизоди

За да обновите списъка с епизоди за избран подкаст, натиснете ctrl+n, или изберете "провери за нови епизоди" от меню "подкаст". Това ще добави новите епизоди в списъка с епизоди.

## Внасяне и изнасяне на списъци с подкасти

QCast може да внесе списък с абонаменти от друг подкаст софтуер. Той може също да изнесе настоящия ви списък във файл, чиито формат другите подкаст клиенти могат да внесат. Стандартният формат, използван от повечето подкаст списъчни абонаменти е OPML. Всеки клиент, който може да записва и чете този формат, може да работи с QCast. Това включва софтуер като iTunes или Juice Receiver, както и мобилни приложения като iCatcher или Downcast. Следващите раздели описват как да се сдобиете с OPML файл от често срещани приложения, както и и начина да внесете вашите абонаменти от QCast в тези приложения.

За да внесете OPML файл, изберете "Внеси" от меню "Подкаст" и изберете желания OPML file. За да изнесете файл с абонаменти, изберете "Изнеси" от меню "подкаст" и изберете къде да съхраните генерирания файл.

### iTunes

За да изнесете списък с абонаменти от iTunes, изпълнете следните стъпки:

1. Ако ползвате iTunes версия 11, изберете "Show sidebar" от меню view.
2. Натискайте клавиш таб докато достигнете до "sources treeview".
3. Ако опцията podcasts не е в този списък, изберете options от меню edit, изберете подпрозорец general и активирайте чекбокса podcasts.
4. Изберете podcasts от sources list
5. Натиснете клавиш applications или shift+f10 и от менюто изберете export.
6. В диалога "Съхрани като" натискайте клавиш таб докато достигнете до падащия списък "съхрани като тип" и изберете "Podcast subscription files (*.opml)." Задайте име на файла и изберете къде да го съхраните.
7. Вече можете да внесете списъка с абонаменти в QCast по описания по-горе начин.

За да внесете списък с абонаменти от QCast в iTunes, направете следното:

1. Изнесете списък с абонаменти от QCast в opml файл по гореописания начин.
2. В iTunes, отидете в меню file, подменю library, и изберете import playlist.
3. В диалога import намерете изнесения от вас файл и натиснете enter.

### Juice Receiver

За да изнесете списък с абонаменти от Juice Receiver, изберете "Export feeds as opml" от меню file и изберете къде да съхраните файла. Можете да го внесете в QCast по начина, описан по-горе.

За да внесете списък от QCast в Juice Receiver, изберете "import feeds from opml" от меню file и изберете файла , който сте изнесли от QCast по гореописания начин.

### Downcast

За да изнесете списък с абонаменти от downcast, направете следното:

1. От основния прозорец на приложението изберете подпрозорец "more".
2. Изберете tools, и след това "export feeds to opml."
3. Ще ви бъдат дадени три възможности. Опцията за споделяне с вашия компютър включва използването на iTunes, така че ви препоръчваме някоя от другите две опции.
   - Изборът на "send via email" ще отвори ново електронно писмо с прикачен OPML файл. Въведете вашата електронна поща като получател и изпратете писмото. Когато го получите,можете да съхраните прикачения файл във вашия компютър и да го внесете в QCast по гореописания начин.
   - Ако имате сметка в Dropbox и приложението на dropbox е инсталирано на вашето устройство, можете да изберете опцията "send to application" и от списъка с приложения да изберете dropbox. Dropbox ще се отвори, искайки от вас да изберете папка. Просто изберете бутона save , за да го съхраните в основната папка на dropbox. После може да следвате горните стъпки, за да го внесете в QCast, и да изберете файла, съхранен в dropbox.

За да внесете списък от QCast в downcast или в повечето други приложения за iOS , изпълнете следните стъпки:

1. Изнесете вашите абонаменти от QCast по гореописания начин.
2. Изпратете файла до себе си по електронната поща или го поставете във вашия dropbox .
3. От вашето устройство отворете вашата поща или приложениетоdropbox и изберете изнесения от вас файл.
   - В пощенския клиент натиснете върху бутона action и изберете подкаст клиента, в който искате да внесете абонаментите.
   - В dropbox натиснете бутона export и изберете вашето предпочитано подкаст приложение.

# Просвирване на епизоди

За да видите списък с достъпните за конкретен подкаст епизоди, изберете го и натиснете клавиш таб, за да преместите фокуса в списъка с епизодите. С QCast можете да просвирвате епизодите директно от интернет или да ги свалите за прослушване по-късно. За да свалите избрания в момента епизод, натиснете ctrl+l, или изберете "Свали" от меню епизод. Състоянието за епизода в списъка ще се промени, отразявайки прогреса на сваляне. За да прослушате избрания епизод, натиснете enter или изберете "просвирване" от меню епизод. Епизодът ще започне да звучи и прозорецът за просвирване ще се отвори.

## Прозорец за просвирване

Докато прослушвате подкаст, прозорецът за просвирване ви дава няколко възможности. Всеки контрол от прозореца има клавишна комбинация, която ще ви отведе до него.

- Контролът за силата на звука ви дава възможност да променяте силата на звучене на аудио сигнала. Стрелките нагоре и надолу придвижват плъзгача с 1%, а клавишите Page up и page down - с 10%. Клавишът за достигане до плъзгача за силата на звука е alt+л.
- Плъзгачът за положение в подкаст ви позволява да се придвижвате в аудио файла на епизода. Той се променя на същия принцип, както този за силата на звука. Клавишната комбинация е alt+ц.
- Контролът за скоростта ви позволява да просвирвате файла с по-висока или по-ниска скорост от нормалната. Разполагате с една по-ниска и четири по-високи скорости от нормалната. Клавишната комбинация е alt+к.
- Заглавието на епизода и описанието му са видими. Клавишната комбинация за заглавието е alt+ з, а alt+о е за описанието.
- Наличен е бутон просвирване/пауза , както и бутон за спиране на просвирването. Когато е натиснат бутон"Стоп", епизодът ще започне отначало при следващо натискане на бутон "Просвирване". Клавишната комбинация за бутон Просвирване/пауза е alt+п, а за бутон "Стоп" е alt+с.
- Бутонът "Иди на време" ви позволява бързо да се придвижите до всяка времева точка в епизода. При натискане на този бутон вашето местоположение във файла ще бъде изписано. Въведете времето, до което искате да се придвижите и натиснете enter. Просвирването ще започне от тази точка. Клавишната комбинация е alt+в.

## Споделяне на епизод

Ако особено харесвате епизода, който слушате, можете лесно да го изпратите по електронна поща до приятел! Идете в меню епизод и изберете "Изпрати епизод по Електронна поща" или натиснете ctrl+e (command+e за Mac), въведете техния адрес и пощенският ви клиент ще се отвори с предварително попълнено писмо. Променете го, ако желаете, и натиснете "Изпрати", за да споделите какво невероятно нещо слушате в момента.

# Преносим режим

Преносимият режим ви позволява да стартирате QCast от всяка папка на вашия компютър: Dropbox, USB памети и др. Ако сте закупили QCast, ще бъдете подканени да извършите еднократна активация на софтуера на всеки нов компютър, на който ползвате приложението. Вашите настройки и друга информация ще бъдат съхранени между сесиите в преносим режим и ще се пазят в подпапката на приложението user_data.

# Автоматично Обновление

QCast притежава способността да се обновява автоматично. Ще се проверява за нова версия при всяко стартиране, както и на всеки 2 часа. За да забраните автоматичното обновление, добавете --disable-autoupdate в командния ред на приложението.Забележка: този флаг не работи с бета версиите на QCast.

# Списък с промените

## Версия 1.7

- Подобрен аудио плейър
- Вградена поддръжка за докладване на нередности от меню помощ
- Различни подобрения за OS X
- Добавен е превод на финландски
- Добавен е превод на български
- Добавен е превод на грузински
- Добавен е превод на турски

  ==Версия 1.6==[1-6]

- Добавен е превод на арабски
- Добавен е превод на руски
- Отстранен е проблемът с некоректно обновяващата се дата за последна промяна
- Поправки в диалога за просвирване, по-специално в начина, по който се отварят и затварят епизоди.

## Версия 1.55

- Поправено е директното просвирване на дълги подкасти.

## Версия 1.5

- Поправен е звуковият изход по подразбиране за Mac.
- Отстранен е проблем, предизвикващ забавяне на графичната среда поради едновременно сваляне на голям брой епизоди.

## Версия 1.4

- Отстранен е проблем при сваляне на епизоди с кодиране, различно от ascii
- Отстранен е проблем с обновяването на потребителския интерфейс по време на сваляне на епизод.
- Отстранен е малък проблем в диалога за внасяне на OPML файл
- Ускорено е изтриването на подкаст като вече не остават следи.

## Версия 1.39

- Добавена е възможност за споделяне на епизоди по електронна поща
- Значително е ускорена обработката от QCast на много големи подкасти,съдържащи стотици епизоди .

## Версия 1.36

- Отстранен е проблем със свалянето на епизоди от защитени с парола източници, досега беше възможно само директно просвирване.

## Версия 1.35

- Добавено е звуково известяване при завършено сваляне на епизод
- Добавена е възможност за сваляне на всички епизоди от подкаст
- Отстранен е проблем, който може да възпрепятства претърсването на новодобавени подкасти
- Отстранен е проблем, възпрепятстващ изтриването на подкаст в OS X

## Версия 1.3

- Добавена е възможност за търсене на подкасти в директорията на iTunes
- Добавена е поддръжка за защитени с парола подкасти

## Версия 1.2

- Отстранен е проблем с извличане на URL адре за аудио на някои подкасти, които преди не беше възможно да се свалят или просвирват
- Премахнати са html етикети от подробностите за подкаст в диалога за описание на подкаст
- Отстранен е проблем с отваряне на подкаст папкатав OS X
- Отстранен е проблемът със звука за обновяване на подкаст

## Версия 1.1

- Добавени са някои полезни звуци от Andre Louis
- Добавено е поле с описание на епизод в основния прозорец